สวัสดีครับ วันนี้ผมจะพูดถึงเรื่อง คาราโอเกะนะครับ ความหมายของคำว่า คาราโอเกะ หมายถึง การร้องเพลงนะครับ แต่ว่าการร้องเพลงคาราโอเกะจะแตกต่างการร้องเพลงทั่วไป คือการร้องเพลงทั่วไปจะมีแต่ดนตรีให้เราร้องตาม แต่ว่าบางคนไม่รู้ว่าดนตรีท่อนนั้นน่ะ ต้องร้องคำว่าอะไร ก็เลยไม่สามารถร้องได้ แต่ว่าคาราโอเกะเนี่ย เขาจะมีมิวสิควิดีโอ แล้วก็มีเนื้อร้องให้เราอ่านตาม ร้องตามได้ เหมาะสำหรับคนที่พึ่งหัดร้องเพลงใหม่ ๆ คาราโอเกะก็มีอยู่หลายแบบ แบบเหมาชั่วโมง แบบตู้ร้องเพลง หรือว่าแบบสถานบันเทิง ในบทนี้ผมจะพูดเฉพาะแบบเหมาชั่วโมง การร้องเพลงคาราโอเกะแบบเหมาชั่วโมง เวลาที่เราไปร้องเนี่ย เราจำเป็นต้องเลือกห้องในการร้อง คือเขาจะมีห้องแบบต่าง ๆ ให้เราเลือก แบบสามคน แบบสี่คน แบบห้าคน หรือแบบสิบคนก็มีนะครับ ถ้าเรามากันน้อยก็ควรเลือกแบบห้องขนาดเล็กนะครับ คือจะเลือกห้องใหญ่ก็ได้นะครับแต่ว่าเราจะเสียเงินมากเกินความจำเป็น คือราคามันสูงกว่ากันเยอะเลยนะครับ แต่ละห้องก็จะมีรูปแบบการจัดห้องที่แตกต่างกัน บางห้องจะตกแต่งแบบคุกก็มี คือจะมีลักษณะเหมือนกับเราโดนขังคุกในห้องร้องเพลงนะครับ บางห้องมีลักษณะเหมือนกับห้อง เอ่อ..สวีทในโรงแรมนะครับ คือจะมีบรรยากาศแบบคู่รัก บางห้องเป็นแบบหิมะตก คือในห้องจะมีสีขาว ๆ และก็มี เอ่อ.. ลักษณะเหมือนกับบ้านหิมะนะครับ บ้านน้ำแข็ง และบางห้องอาจจะเป็นแบบเมืองจีนก็มี ตกแต่งเหมือนกับเราอยู่ประเทศจีน แต่ว่าที่ผมชอบก็คือห้องแบบอวกาศนะครับ บรรยากาศในห้องมันจะเป็นแบบนอกโลก คือมีดวงจันทร์ มีดวงอาทิตย์ มีดาวต่าง ๆ คือเวลาร้องเพลงเนี่ย มันจะเหมือนกับว่าเราร้องอยู่นอกโลก หลังจากที่เราได้ห้องแล้ว เราก็ต้องมาเลือกชั่วโมงนะครับว่าเราจะร้องกี่ชั่วโมง เอ่อ..มันมีตั้งแต่หนึ่งชั่วโมง สองชั่วโมง สามชั่วโมง หรือบางทีมีโปรโมชั่น ร้องห้าแถมสอง ร้องสิบแถมห้า แต่ปกติเวลาผมร้อง ผมจะร้องแค่สองชั่วโมงก็พอนะครับ เพราะว่ามันเหนื่อย ถ้าเกิดเราร้องกันนานเนี่ยชั่วโมงหลัง ๆ เราจะขี้เกียจร้องแล้ว คือเบื่อ แต่ถ้ามากันหลาย ๆ คน เราอาจต้องร้องกันนาน เพราะว่าคนมันเยอะแล้วมันต้องผลัดไมค์กัน คือบางคนอาจจะร้องได้แค่ไม่กี่เพลงแล้วก็ต้องเปลี่ยนให้เพื่อนร้อง แล้วกว่าจะวนมาถึงตัวอีกรอบหนึ่งเนี่ย มันก็เสียเวลาไปเยอะแล้ว เราก็เลือกให้พอดีกับจำนวนคนละกันนะครับ พอเราได้ห้องที่ต้องการแล้ว เราได้ชั่วโมงที่อยากจะร้องแล้ว เราก็ต้องสั่งอาหารและเครื่องดื่ม คือเป็นกฎนะครับ เขาจะบังคับให้เราสั่งอะไรก็ได้ อย่างน้อยหนึ่งอย่าง หนึ่งเมนู ปกติผมจะสั่งน้ำเปล่า เพราะว่ามันถูกสุด ๆ แล้ว คือเรากินข้าวกันอิ่มแล้ว ที่เอ่อ.. ในห้างนะครับ เราขี้เกียจกินอะไรมากแล้ว ก็เลยเอาน้ำเปล่าเอาไว้แก้คอแห้ง อีกอย่างก็คือ อาหารที่คาราโอเกะเนี่ย มันจะแพงกว่าอาหารทั่ว ๆ ไป ดังนั้นถ้าเราไม่อยากเสียเงินเยอะ เราก็ควรกินจากที่อื่นมาก่อน ถ้าเรากินในคาราโอเกะก็ได้นะ แต่ว่ามันแพง เราอาจจะต้องเสียเงินค่าร้องเพลงละ ละก็เสียค่าอาหารอีก หลาย..หลายร้อยนะครับ โดยเฉลี่ยแล้วเราต้องเสียค่าชั่วโมงการร้องประมาณ ชั่วโมงละร้อยถึงร้อยยี่สิบห้าบาท ถ้ารวมค่าอาหารด้วยก็ ร้อยห้าสิบบาทต่อชั่วโมง ในเชียงใหม่มีร้านคาราโอเกะแบบเหมาชั่วโมงไม่กี่แห่ง เท่าที่ผมรู้จักก็มีที่เซ็นทรัล ที่โรบินสัน แล้วก็แถว ๆ มหาลัยราชภัฏเชียงใหม่ จะมีร้านที่ชื่อว่า บลูมคาราโอเกะอยู่ อันนั้นถูกมาก คือชั่วโมงละร้อยบาท มี เอ่อ..บรรยากาศดี เอ่อ..แอร์เย็นแล้วก็อาหารอร่อย แถมมีโยเกิร์ตปั่นด้วย คือผมชอบกินโยเกิร์ตปั่นนะครับ มันจะเป็นโยเกิร์ตธรรมชาติที่เขาทำเองที่ร้าน แล้วก็ให้เราเลือกใส่ เอ่อ..ท็อปปิ้งอะไรก็ได้ เช่น บลูเบอร์รี่ ราสเบอร์รี่เนี่ย รสชาติจะออกเปรี้ยว ๆ หวาน ๆ หน่อย และก็ผสมกับ เอ่อ..เนื้อโยเกิร์ตที่นุ่มหวานอร่อย ผมชอบกินมาก ๆ เลย มันดีต่อสุขภาพนะครับ ในห้องคาราโอเกะ จะมีทีวีจอยักษ์นะครับ เป็นทีวีจอแบน แล้วก็มีคอมพิวเตอร์เอาไว้เลือกเพลงนะครับ มีไมค์ลอยสองตัว ลำโพงเสียงดีมาก ๆ ติดอยู่สี่มุมของห้องนะครับ แล้วก็มีโซฟา มีหมอน มีแอร์เย็น ๆ คือบรรยากาศคล้ายกับห้องนอน ส่วนเพลงเป็นเพลงไทยนะครับ เพลงสากลก็มีนะแต่ว่ามีน้อยมากเลย เพลงที่ผมชอบร้องจะเป็นเพลงช้า ๆ เพลงสบาย ๆ นะครับ แต่ว่าเพื่อนผมชอบร้องเพลงร็อก เพลงเมทัล อันนั้นมันจะหนักหน่อยนะครับ เวลาเราร้องเพลงคาราโอเกะ ถ้ามากันหลาย ๆ คน เราต้องวนไมค์เอา ผลัดกันร้องนะครับ คนที่ร้องอยู่ก็ร้องไป ส่วนคนที่นั่งฟังก็เอาเวลาไปเลือกเพลงนะครับ คือเราสามารถตั้งคิวได้ ว่าเพลงถัดไปคือเพลงอะไร แต่ว่าอย่าเลือกเพลงไว้เยอะนะครับ เพราะเพื่อนเราจะไม่ได้ร้องเพลง เดี๋ยวจะทะเลาะกันนะครับ เพราะว่าเราลัดคิวของเขา สรุปก็คือ คาราโอเกะถือว่าเป็นกิจกรรมบันเทิงที่ดีอย่างหนึ่งเลยนะครับ ผมแนะนำว่า เอ่อ..เราควรจะไปสัมผัสดูสักครั้งหนึ่ง